
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2671 

8 Οκτωβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση της αριθμ. 1078370/1894/0001Α/Φ.71/ 


14.9.2006 (Β' 1439) υπουργικής απόφασης όπως 

ισχύει. 1 

Εκκαθάριση ληξιπρόθεσμων υποχρεώσεων. 2 

Παροχή εξουσιοδότησης υπογραφής «Με εντολή Πε¬ 
ριφερειάρχη» αρμοδιοτήτων της Διεύθυνσης Οι¬ 
κονομικού της Περιφέρειας Θεσσαλίας στον Προ¬ 
ϊστάμενο της υπηρεσίας αυτής. 3 

Παροχή εξουσιοδότησης υπογραφής «Με εντολή Πε¬ 
ριφερειάρχη» στο Διευθυντή και στους Προϊστα¬ 
μένους Τμημάτων της Διεύθυνσης Διοίκησης της 

Περιφέρειας Θεσσαλίας. 4 

Έγκριση πράξης Πρύτανη περί ορισμού Αναπληρω¬ 
τών Πρύτανη του Εθνικού και Καποδιστριακού 
Πανεπιστημίου Αθηνών, μεταβίβασης σε αυτούς 
αρμοδιοτήτων και καθορισμού της σειράς ανα- 
πλήρωσης Πρύτανη. 5 


ΑΠΟΦΑΣΕΙ Σ 

Αριθμ. 2/68506/0004 (1) 

Τροποποίηση της αριθμ. 1078370/1894/0001Α/Φ.71/ 
14.9.2006 (Β' 1439) υπουργικής απόφασης όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παρ. 6 του άρθρου 1 του Ν. 1157/1981 «Περί 
κυρώσεως της από 29-12-1980 πράξεως νομοθετικού 
περιεχομένου του Προέδρου της Δημοκρατίας, περί 
καθιερώσεως πενθημέρου εβδομάδας εργασίας των 
δημοσίων εν γένει υπηρεσιών και ρυθμίσεως συναφών 
θεμάτων και τροποποιήσεως διατάξεων ταύτης» (Α' 126), 
β) του άρθρου 41 του Ν. 3979/2011 (Α/138) «Για την 
ηλεκτρονική διακυβέρνηση και λοιπές διατάξεις», 
γ) των παρ. 1 και 2 του άρθρου 23 του Ν. 1735/1987 
(Α' 195) «Προσλήψεις στο Δημόσιο τομέα, κοινωνικός 
έλεγχος κ,τλ.», 

δ) της παρ. 2 του άρθρου 45 του Ν. Δ. 3026/1954 (Α' 
235) «Κώδικα περί Δικηγόρων» και του νέου «Κώδικα 
Δικηγόρων», Ν. 4194/2013 (Α' 208), 


ε) του άρθρου 27 του Ν. 2081/1992 (Α/154) «Περιορισμός 
και βελτίωση της αποτελεσματικότητας των κρατικών 
δαπανών και άλλες διατάξεις», με το οποίο προστέθηκε 
άρθρο 29α στο Ν. 1558/1985 (Α' 137), όπως τελικά αντι- 
καταστάθηκε με το άρθρο 1 του Ν. 2469/1997 (Α' 39), 
στ) του Ν. 3469/2006 (Α' 131) «Εθνικό Τυπογραφείο, 
Εφημερίς της Κυβερνήσεως και λοιπές διατάξεις», 
ζ) των Π.Δ/των 284/88 (Α' 128) και 551/88 (Α' 259), όπως 
τροποποιήθηκαν και συμπληρώθηκαν, 
η) του Π.Δ. 185/2009 (Α' 213) «Ανασύσταση του Υπουργείου 
Οικονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και μετονο- 
μασία του σε «Υπουργείο Οικονομίας, Ανταγωνιστικότητας 
και Ναυτιλίας», μετατροπή του Υπουργείου Μακεδονίας - 
Θράκης σε Γενική Γραμματεία Μακεδονίας - Θράκης και 
υπαγωγή στο Υπουργείο Εσωτερικών της Γ ενικής Γ ραμμα- 
τείας Μακεδονίας - Θράκης και της Γ ενικής Γ ραμματείας 
Αιγαίου και Νησιωτικής Πολιτικής» και του Π.Δ. 189/2009 
(Α' 221) «Καθορισμός και ανακατανομή αρμοδιοτήτων των 
Υπουργείων» όπως τροποποιήθηκε και ισχύει, 
θ) της υποπαραγράφου Ε2 του άρθρου πρώτου του 
Ν. 4093/2012 (Α' 222) «Έγκριση Μεσοπρόθεσμου Πλαισί¬ 
ου Δημοσιονομικής Στρατηγικής 2013-2016 - Επείγοντα 
Μέτρα Εφαρμογής του Ν. 4046/2012 και του Μεσοπρόθε¬ 
σμου Πλαισίου Δημοσιονομικής Στρατηγικής 2013-2016», 
ι) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Την αριθμ. ΔΙΑΔΠ/Γ2γ/οικ./1692/27-6-2006 απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης «Καθιέρωση ωρών προσέλευσης και 
αποχώρησης των υπαλλήλων των δημοσίων Υπηρεσιών 
και των Ν.Π.Δ.Δ.» (Β' 769). 

3. Την αριθμ. ΔΙΑΔΠ/Γ2γ/16525/31-8-2006 απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης «Μεταβίβαση στον Υπουργό Οικονομί¬ 
ας και Οικονομικών της αρμοδιότητας καθορισμού του 
ωραρίου εργασίας του προσωπικού των Δ.Ο.Υ. όλης της 
Επικράτειας, της Κεντρικής Υπηρεσίας και των Ειδικών 
Αποκεντρωμένων Υπηρεσιών του Υπουργείου καθώς 
και των Κεντρικών και Περιφερειακών Διευθύνσεων του 
Γ ενικού Χημείου του Κράτους». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την αριθμ. ΔΙΑΔΠ/Γ2γ/19270/5-9-2006 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Καθορισμός ωραρίου εργασίας του προσωπι¬ 
κού των Τελωνείων και των Κτηματικών Υπηρεσιών του 
Υπουργείου Οικονομίας και Οικονομικών». 

5. Το αριθμ. 2/50118/0004/7-9-2006 έγγραφο της Προϊ- 
σταμένης Διεύθυνσης Προσωπικού του Γ.Λ.Κ. «Εξαίρεση 
του Γ.Λ. Κράτους από την καθιέρωση του νέου ωραρίου 
εργασίας». 

6. Την αριθμ. 1078370/1894/0001Α/Φ.71/14-9-2006 (Β'1439) 
απόφαση του Υπουργού Οικονομίας και Οικονομικών 
«Καθορισμός του ωραρίου εργασίας και των ωρών 
εισόδου του κοινού στην Κεντρική Υπηρεσία, στις 
Ειδικές Αποκεντρωμένες Υπηρεσίες και στις Περι¬ 
φερειακές Υπηρεσίες του Υπουργείου Οικονομίας 
και Οικονομικών» όπως τροποποιήθηκε με την αριθμ. 
2/46898/0004/14.5.2013 (Β' 1170) απόφαση του Υπουργού 
Οικονομικών. 

7. Την αριθμ. Δ6Δ1169176 ΕΞ 2012 (ΦΕΚ Β' 3381/18.12.2012) 
απόφαση του Υπουργού Οικονομικών «Τροποποίηση 
της αριθμ. 1078370/1894/0001Α/Φ.71/14-9-2006 (Β' 1439) 
υπουργικής απόφασης, όπως ισχύει με τις διατάξεις 
του άρθρου 41 του Ν. 3979/2011 (Α' 138), ως προς την 
λειτουργεία Τμημάτων Δ.Ο.Υ.». 

8. Την αριθμ. Δ6Δ1058692 ΕΞ 2013/5-3-2013 (ΦΕΚ Β' 904/ 
15.4.2013) απόφαση του Υπουργού Οικονομικών «Τροπο¬ 
ποίηση της αριθμ. 1078370/1894/0001 Α/Φ.71/14-9-2006 (Β' 
1439) υπουργικής απόφασης, όπως ισχύει, ως προς τις 
ώρες εισόδου των δικαστικών επιμελητών στην Κεντρική 
Υπηρεσία του Υπουργείου Οικονομικών». 

9. Την αριθμ. ΔIΑΔΠ/ΦΒ1/14757/25-7-2011 (Β' 1659) «Τρο¬ 
ποποίηση της αριθμ. ΔΙΑΔΠ/Γ2γ/οικ./1692/27-6-2006 (ΦΕΚ 
769/Β') απόφασης «Καθιέρωση ωρών προσέλευσης και 
αποχώρησης των υπαλλήλων των δημοσίων Υπηρεσιών 
και των Ν.Π.Δ.Δ.». 

10. Την αριθμ. ΔΙΑΔΠ/Φ.Β. 1/15884/10-8-2011 εγκύκλιο 
του Τμήματος Συνθηκών Εργασίας και Παραγωγικό¬ 
τητας της Διεύθυνσης Απλούστευσης Διαδικασιών και 
Παραγωγικότητας της Γενικής Διεύθυνσης Διοικητικής 
Οργάνωσης και Διαδικασιών του Υπουργείου Διοικητι¬ 
κής Μεταρρύθμισης και Ηλεκτρονικής Διακυβέρνησης 
«Καθορισμός ωρών εβδομαδιαίας εργασίας, προσέλευ¬ 
σης και αποχώρησης των υπαλλήλων του Δημοσίου, των 
Ο.Τ.Α. α και β βαθμού και των λοιπών Ν.Π.Δ.Δ. και ωρών 
εισόδου του κοινού στις δημόσιες υπηρεσίες». 

11. Το αριθμ. 2/57965/0004/12-8-2011 έγγραφο του Ανα¬ 
πληρωτή Υπουργού Οικονομικών Φ. Σαχινίδη «Κοινοποί¬ 
ηση απόφασης του Υπουργού Διοικητικής Μεταρρύθ¬ 
μισης και Ηλεκτρονικής Διακυβέρνησης για καθιέρωση 
ωρών προσέλευσης και αποχώρησης των υπαλλήλων 
των δημοσίων υπηρεσιών και των Ν.Π.Δ.Δ.». 

12. Την αριθμ. Δ6Δ1112352 ΕΞ 2011/8-8-2011 εγκύκλιο των 
Διευθύνσεων Διοικητικού και Οργάνωσης της Γενικής 
Διεύθυνσης Διοικητικής Υποστήριξης, Είσπραξης Δημο¬ 
σίων Εσόδων της Γ ενικής Διεύθυνσης Φορολογίας και 
Προσωπικού Τελωνείων της Γενικής Διεύθυνσης Τελω¬ 
νείων και Ε.Φ.Κ. της Γ ενικής Γ ραμματείας Φορολογικών 
και Τελωνειακών θεμάτων του Υπουργείου Οικονομι¬ 
κών «Κοινοποίηση απόφασης του Υπουργού Διοικητικής 
Μεταρρύθμισης και Ηλεκτρονικής Διακυβέρνησης για 
Καθιέρωση ωρών προσέλευσης και αποχώρησης των 
υπαλλήλων των δημοσίων υπηρεσιών και των Ν.Π.Δ.Δ.». 


13. Την αριθμ. ΔΙΑΔΠ/Φ.Β.1/22088/3-11-2011 εγκύκλιο 
του Τμήματος Συνθηκών Εργασίας και Παραγωγικό¬ 
τητας της Διεύθυνσης Απλούστευσης Διαδικασιών και 
Παραγωγικότητας της Γ ενικής Διεύθυνσης Διοικητικής 
Οργάνωσης και Διαδικασιών του Υπουργείου Διοικητι¬ 
κής Μεταρρύθμισης και Ηλεκτρονικής Διακυβέρνησης 
«Διευκρινίσεις για την εφαρμογή του νέου ωραρίου 
εργασίας». 

14. Την ανάγκη επανακαθορισμού του ωραρίου υπο¬ 
δοχής του κοινού στην Υπηρεσία Συντάξεων για διευ¬ 
κόλυνση των εργασιών αυτής, λόγω του πολύ μεγάλου 
αριθμού εκκρεμοτήτων όλων των Διευθύνσεων της, 
σύμφωνα με το αριθμ. 117953/0092/2-9-14 έγγραφο του 
Γ ενικού Διευθυντή Συντάξεων. 

15. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε : 

1. Τροποποιούμε την αριθμ. 1078370/1894/0001 Α/Φ.71/ 
14.9.2006 (Β' 1439) απόφασή μας «Καθορισμός του ωρα¬ 
ρίου εργασίας και των ωρών εισόδου του κοινού στην 
Κεντρική Υπηρεσία, στις Ειδικές Αποκεντρωμένες Υπη¬ 
ρεσίες και στις Περιφερειακές Υπηρεσίες του Υπουρ¬ 
γείου Οικονομίας και Οικονομικών», όπως ισχύει με τις 
διατάξεις του άρθρου 41 του Ν. 3979/2011 (Α' 138), την 
αριθμ. ΔΙΑΔΠ/ΦΒ1/14757/25.7.2011 (Β/1659) απόφαση του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης, την αριθμ. ΔΙΑΔΠ/Φ.Β. 1/22088/3-11-2011 
εγκύκλιο του ίδιου Υπουργείου, τις αριθμ. Δ6Δ 1169176 
ΕΞ 2012/7.12.2012 (Β' 3381), Δ6Δ 1058692 ΕΞ 2013/5.3.2013 
(Β' 904) και 2/46898/0004/14.5.2013 (Β' 1170) τροποποι- 
ητικές αποφάσεις του Υπουργού Οικονομικών, και κα¬ 
θορίζουμε : 

ί) στις περιπτώσεις (α) και (β) του στοιχείου ί της 
υποπερίπτωσης 1 της περίπτωσης II της παραγράφου 
1 αυτής, όπως ισχύουν, ως εξής : 

(α) καθημερινά από 8.00 έως 14.30, για θέματα εξυ¬ 
πηρέτησης πολιτών και πληροφόρησης σχετικά με την 
πορεία της υπόθεσης τους, στο ισόγειο της Υπηρεσίας 
Συντάξεων, 

(β) κάθε Παρασκευή από 11:00 έως 15:00, για λήψη 
πληροφόρησης επί εξειδικευμένων συνταξιοδοτικών 
θεμάτων, στον Τ όροφο της Υπηρεσίας Συντάξεων. 

2. Η απόφαση αυτή είναι δημοσιευτέα στην Εφημε¬ 
ρίδα της Κυβερνήσεως και ισχύει από την ημερομηνία 
δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2014 

Ο ΥΠΟΥΡΓΟΣ 

ΓΚΙΚΑΣ ΧΑΡΔΟΥΒΕΛΗΣ 
-♦- 

Αριθμ. 2/76469 /ΔΠΓΚ (2) 

Εκκαθάριση ληξιπρόθεσμων υποχρεώσεων. 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου του άρθρου 6 του Ν. 4281/2014 
(Α' 160) «Μέτρα στήριξης και ανάπτυξης της ελληνικής 
οικονομίας, οργανωτικά θέματα του Υπουργείου Οικο¬ 
νομικών και άλλες διατάξεις». 

2. Τις διατάξεις του Ν. 2362/1995 «περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (Α' 247), όπως ισχύει. 

3. Τις διατάξεις του Ν. 4111/2013 «Συνταξιοδοτικές ρυθ¬ 
μίσεις, τροποποιήσεις του Ν. 4093/2012, κ.λπ...» (Α' 18). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και Κυβερνητικά Όργανα που 
κυρώθηκε με το Π.Δ. 63/2005 (Α' 98). 

5. Το Π.Δ. 113/2010 «Ανάληψη υποχρεώσεων από τους 
διατάκτες» (Α' 194). 

6. Το Π.Δ. 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών» και Π.Δ. 90/2012 
(Α' 144) «Διορισμός Υπουργού και Υφυπουργών». 

7. Την αριθμ. Υ48/9-7-2012 (Β' 2105) απόφαση «Καθο¬ 
ρισμός αρμοδιοτήτων του Αναπληρωτή Υπουργού Οι¬ 
κονομικών Χρήστου Στάίκούρα». 

8. Την αριθμ. 2/22717/0094/9-3-2011 (Β' 474) από¬ 
φαση του Υπουργού Οικονομικών «Υποβολή οικονο¬ 
μικών στοιχείων φορέων Γενικής Κυβέρνησης στο 
Υπουργείο Οικονομικών και τροποποίηση της αριθμ. 
2014380/377/0026/27.2.1998 (Β' 284) απόφασης του 
Υπουργού Οικονομικών». 

9. Την αριθμ. 2/18993/ΔΠΔΣΜ/28.2.2014 εγκύκλιο του 
Αναπληρωτή Υπουργού Οικονομικών «Οδηγίες για την 
τήρηση του Μητρώου Δεσμεύσεων». 

10. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο «Πρόγραμμα Διαύγεια και άλλες 
διατάξεις» (Α' 112). 

11. Την ανάγκη εξόφλησης των ληξιπρόθεσμων υπο¬ 
χρεώσεων προς τρίτους των φορέων που ανήκουν κυ¬ 
ρίως στους κλάδους υγείας, πρόνοιας και κοινωνικής 
ασφάλισης. 

12. Την ανάγκη διασφάλισης ότι δεν θα συσσωρεύονται 
νέες ληξιπρόθεσμες υποχρεώσεις στο μέλλον. 

13. Το γεγονός ότι από την παρούσα προκαλείται δα¬ 
πάνη κατ’ ανώτατο όριο ύψους 800 εκατ. ευρώ σε βάρος 
του κρατικού προϋπολογισμού του έτους 2014 (ειδικός 
φορέας 23-200, ΚΑΕ 6921), αποφασίζουμε: 

Α. Τη διάθεση συνολικού ποσού, κατ’ ανώτατο όριο, 
800 εκατ. ευρώ για την εξόφληση αποκλειστικά λη¬ 
ξιπρόθεσμων υποχρεώσεων προς τρίτους, οι οποίες 
έχουν καταστεί ληξιπρόθεσμες από την 1.1.2012 και μετά, 
των φορέων Γενικής Κυβέρνησης που ανήκουν στους 
κλάδους υγείας, πρόνοιας και κοινωνικής ασφάλισης, 
συμπεριλαμβανομένων των ασφαλιστικών ταμείων, των 
νοσηλευτικών ιδρυμάτων και των στρατιωτικών νοσο¬ 
κομείων. 

Β. Για τους σκοπούς της παρούσας απόφασης: 

1. ληξιπρόθεσμες υποχρεώσεις θεωρούνται οι απλή¬ 
ρωτες υποχρεώσεις προς τρίτους φορείς εκτός Γ ενικής 
Κυβέρνησης, για τις οποίες έχουν παρέλθει 90 ημέρες 
από την ημερομηνία έκδοσης του σχετικού τιμολογίου ή 
άλλου ισοδύναμου παραστατικού και οι οποίες έχουν κα- 
ταχωρηθεί στο μητρώο δεσμεύσεων όπως προβλέπεται 
στο άρθρο 7 του Π.Δ. 113/2010 και στην εγκύκλιο 2/18993/ 
ΔΠΔΣΜ/28.2.2014 και αποσταλεί στο ΓΛΚ, στο πλαίσιο 
της υποβολής των μηνιαίων οικονομικών στοιχείων που 
προβλέπεται από την αριθμ. 2/22717/0094/9.3.2011 από¬ 
φαση του Υπουργού Οικονομικών. 

2. Μη συσσώρευση νέων ληξιπρόθεσμων υποχρεώ¬ 
σεων ορίζεται ως η μη αύξηση του συνόλου των ληξι¬ 


πρόθεσμων υποχρεώσεων που υφίστανται στο τέλος 
κάθε μήνα. Το συνολικό υπόλοιπο των ληξιπρόθεσμων 
υποχρεώσεων πρέπει να απομειώνεται σε ύψος ίσο 
τουλάχιστον με το ποσό των πληρωμών που πραγ¬ 
ματοποιούνται από την ειδική χρηματοδότηση για την 
εξόφληση ληξιπρόθεσμων υποχρεώσεων. 

Γ. Προϋποθέσεις χρηματοδότησης 
Γ ια τη χρηματοδότηση των ως άνω φορέων της Γ ενι¬ 
κής Κυβέρνησης (Υπουργεία και Νομικά πρόσωπα) προς 
εξόφληση των ληξιπρόθεσμων υποχρεώσεών τους, οι 
οποίες έχουν καταστεί ληξιπρόθεσμες από την 1.1.2012 
και μετά, πρέπει να πληρούνται οι εξής προϋποθέσεις: 

ί. Να έχουν ορίσει Προϊστάμενο Οικονομικών Υπηρε¬ 
σιών, σύμφωνα με τα προβλεπόμενα στις διατάξεις του 
Ν. 2362/1995, όπως ισχύει. 

ϋ. Να τηρούν πλήρως λειτουργικό μητρώο και να γνω¬ 
στοποιούν στο ΓΛΚ τα στοιχεία του μητρώου μέσω 
της ειδικής ηλεκτρονικής πλατφόρμας (β-ροιΊαΙ), όπως 
προβλέπεται από το άρθρο 7 του Π.Δ. 113/2010. Πλήρως 
λειτουργικό μητρώο σημαίνει ότι παρέχονται αξιόπιστες 
πληροφορίες για τις δεσμεύσεις που έχουν αναληφθεί 
και τις απλήρωτες υποχρεώσεις στα διάφορα στάδια 
ωρίμανσης τους και ότι δεν αναλαμβάνονται υποχρεώ¬ 
σεις πέραν του ορίου των πιστώσεων, καθώς και υπο¬ 
χρεώσεις οι οποίες δεν θα μπορούν να πληρωθούν. 

ίϋ. Να παρακολουθούν σε μηνιαία και τριμηνιαία βάση 
την πορεία εκτέλεσης του προϋπολογισμού, βάσει των 
ισχυουσών διατάξεων και να προσαρμόζουν τον προϋ¬ 
πολογισμό τους, στο σκέλος των δαπανών, κάθε φορά 
σε συνάρτηση με την πορεία υλοποίησης των εσόδων. 

ιν. Να δεσμεύονται στη μη σώρευση νέων ληξιπρόθε¬ 
σμων υποχρεώσεων και να εφαρμόζουν πιστά και απα¬ 
ρέγκλιτα τις περί αναλήψεως υποχρεώσεων διατάξεις. 

ν. Να έχουν συμμορφωθεί σε τυχόν συστάσεις που 
έχουν διατυπωθεί από ελέγχους, οι οποίοι διενεργήθη- 
καν από τη Γ ενική Διεύθυνση Δημοσιονομικών Ελέγχων 
του Γ ΛΚ, επί της ορθής τήρησης του μητρώου δεσμεύ¬ 
σεων και της παρακολούθησης των υποχρεώσεων τους. 

Δ. Διαδικασία εξόφλησης ληξιπρόθεσμων υποχρεώ¬ 
σεων 

Η εξόφληση των ληξιπρόθεσμων υποχρεώσεων, οι 
οποίες έχουν καταστεί ληξιπρόθεσμες από την 1.1.2012 
και μετά, θα γίνει με την ακόλουθη διαδικασία: 

α) Οι φορείς θα οριστικοποιήσουν το σύνολο των ληξι¬ 
πρόθεσμων υποχρεώσεων του τέλος του προηγούμενου 
μήνα πριν την υποβολή πρότασης χρηματοδότησης και 
θα καταρτίσουν με ευθύνη του Προϊσταμένου Οικονομι¬ 
κών Υπηρεσιών αναλυτική κατάσταση με τις υποχρεώ¬ 
σεις αυτές. Στην κατάσταση αυτή θα αποτυπώνονται οι 
ληξιπρόθεσμες υποχρεώσεις, οι οποίες δημιουργήθηκαν 
από το 2012 και μετά, κατά χρονολογική σειρά, ανάλογα 
με το χρόνο στον οποίο δημιουργήθηκαν σύμφωνα με 
τα σχετικά παραστατικά. 

Η κατάσταση των υποχρεώσεων καταρτίζεται σύμφω¬ 
να με το υπόδειγμα ΕΙ, φυλάσσεται από το φορέα με 
ευθύνη του Προϊσταμένου Οικονομικών Υπηρεσιών και 
τίθεται στη διάθεση οποιουδήποτε ελεγκτικού οργάνου 
και του Γ ΛΚ. 

β) Η Γ ενική Διεύθυνση Οικονομικών Υπηρεσιών κάθε 
Υπουργείου, θα αξιολογήσει τα αιτήματα χρηματοδό¬ 
τησης των φορέων του και εποπτευόμενων νομικών 
του προσώπων ως προς την αναγκαιότητα χρημα¬ 
τοδότησης, ως προς την τήρηση των προϋποθέσεων 

χρηματοδότησης που αναφέρονται στην παρούσα και 
ως προς την αξιοπιστία των μηνιαίων στοιχείων που 
αποστέλλουν οι φορείς και θα διαμορφώσει αναλυτική 
πρόταση χρηματοδότησης τους, ανά φορέα, την οποία 
και θα αποστείλει στο ΓΛΚ. Το συνολικό ποσό χρηματο¬ 
δότησης δεν μπορεί να ξεπερνά το ύψος των ληξιπρό¬ 
θεσμων υποχρεώσεων, όπως αυτό είχε διαμορφωθεί την 
31-12-2013. Το ύψος των υποχρεώσεων αυτών θα περι¬ 
λαμβάνεται στην πρόταση χρηματοδότησης, όπως αυτό 
έχει αποσταλεί στο ΓΛΚ, στο πλαίσιο της υποβολής 
των μηνιαίων οικονομικών στοιχείων και στο πλαίσιο 
της ενημέρωσης του μητρώου δεσμεύσεων μέσω της 
ειδικής ηλεκτρονικής πλατφόρμας (θ-ροΓίαΙ). 

Ειδικότερα, στην αξιολόγηση των φορέων θα ληφθούν 
υπόψη τα παρακάτω: 

• Η ανταπόκριση των φορέων στις υποχρεώσεις απο¬ 
στολής στοιχείων. 

• Η πληρότητα, ακρίβεια και εν γένει η εγκυρότητα 
των αποστελλόμενων στοιχείων. 

• Η τήρηση λειτουργικού μητρώου δεσμεύσεων. 

• Τα ευρήματα των ελέγχων που διενεργήθηκαν από 
τη Γενική Διεύθυνση Δημοσιονομικών Ελέγχων του ΓΛΚ. 

• Η εξέλιξη της πορείας των ληξιπρόθεσμων υπο¬ 
χρεώσεων, οι λόγοι δημιουργίας των ληξιπρόθεσμων 
υποχρεώσεων κάθε φορέα και οι ενέργειες που έχουν 
δρομολογηθεί για την εξάλειψη τους στο μέλλον. 

Η πρόταση θα συνοδεύεται από μηνιαίο πλάνο απορ¬ 
ρόφησης της αιτούμενης έκτακτης χρηματοδότησης 
κάθε φορέα και από έγγραφη δέσμευση του Προϊστα¬ 
μένου της Γ ενικής Διεύθυνσης Οικονομικών Υπηρεσιών 
κάθε Υπουργείου για την εφεξής πιστή και απαρέγκλιτη 
εφαρμογή των περί αναλήψεως υποχρεώσεων διατάξε¬ 
ων και την αποφυγή της δημιουργίας νέων ληξιπρόθε¬ 
σμων υποχρεώσεων. Αντίστοιχη δέσμευση θα υποβάλ¬ 
λεται από τον αρμόδιο οικονομικά υπεύθυνο κάθε φορέα 
προς την Γ ενική Διεύθυνση Οικονομικών Υπηρεσιών του 
εποπτεύοντος Υπουργείου. 

γ) Με τη λήψη της ανωτέρω πρότασης χρηματοδό¬ 
τησης, το Γ ΛΚ: 

ί. Θα εξετάσει και θα αξιολογήσει τις προτάσεις χρη¬ 
ματοδότησης. 

ϋ. Θα γνωστοποιήσει στα Υπουργεία το ποσό της 
έκτακτης χρηματοδότησης και θα εγγράψει / μεταφέ¬ 
ρει πιστώσεις στους προϋπολογισμούς των Υπουργείων. 
Η αποδέσμευση των πιστώσεων θα γίνεται σταδιακά, 
ανάλογα με την αξιολόγηση του φορέα και της πρό¬ 
τασης χρηματοδότησης, καθώς και με τη δυνατότητα 
απορρόφησης που έχει ο φορέας. 

δ) Με τη λήψη της χρηματοδότησης τα Νομικά Πρόσω¬ 
πα Φορείς της Γ ενικής Κυβέρνησης θα τροποποιήσουν 
εάν απαιτείται τους προϋπολογισμούς τους και στη συ¬ 
νέχεια θα εκδώσουν και θα προωθήσουν, κατά προτεραι¬ 


ότητα, για εξόφληση τις σχετικές εντολές πληρωμής. Η 
εξόφληση θα γίνεται με χρονολογική σειρά, δηλαδή θα 
προηγούνται οι παλαιότερες υποχρεώσεις. Ειδικά για τον 
ΕΟΠΥΥ και τους φορείς που ενσωματώθηκαν σε αυτόν, η 
εξόφληση των υποχρεώσεων θα γίνεται με χρονολογική 
σειρά για κάθε φορέα ξεχωριστά. Η σειρά αυτή μπορεί 
να ανατρέπεται στις ακόλουθες περιπτώσεις: 

ί. Όταν προβλέπονται ποινές και πρόστιμα σε περί¬ 
πτωση καθυστέρησης, όπως τόκοι υπερημερίας κ.λ.π. 
ή η παροχή εκπτώσεων. 

ϋ. Όταν αφορούν την αντιμετώπιση επιτακτικών και 
επειγουσών αναγκών. 

ίϋ. Όταν υφίστανται προσφυγές εναντίον των υπηρε¬ 
σιών που αυξάνουν το κόστος. 

ίν. Όταν αφορούν οφειλές από παροχή υπηρεσιών 
Ύδρευσης και Αποχέτευσης, Ηλεκτρικής Ενέργειας και 
Φυσικού Αερίου. 

Σε κάθε περίπτωση δεν θα εξοφληθούν ληξιπρόθε¬ 
σμες υποχρεώσεις του 2013 πριν την εξόφληση των 
υποχρεώσεων του 2012, εκτός εάν υφίστανται κωλύματα 
νομιμότητας για την εξόφληση κάποιων υποχρεώσεων. 

ε) Τα Υπουργεία θα αποστέλλουν εντός του πρώτου 
εικοσαημέρου κάθε μήνα, στοιχεία για το Υπουργείο 
και τους εποπτευόμενους φορείς τους σχετικά με τις 
μηνιαίες πληρωμές που πραγματοποιήθηκαν από την 
έκτακτη επιχορήγηση. Τα παραπάνω στοιχεία (υπό¬ 
δειγμα Ε2) θα περιλαμβάνονται σε ειδικό τμήμα των 
μηνιαίων εκθέσεων που προβλέπονται στην εγκύκλιο 
2/18993/ΔΠΔΣΜ/28.2.2014 σχετικά με την εξέλιξη των 
ληξιπρόθεσμων υποχρεώσεων των Υπουργείων, καθώς 
και των εποπτευόμενων φορέων τους. 

στ) Τυχόν υπόλοιπα της χρηματοδότησης των νομικών 
προσώπων δημόσιου και ιδιωτικού δικαίου που δεν θα 
χρησιμοποιηθούν ως 31.12.2014 για την εξόφληση των 
υποχρεώσεων αυτών, θα επιστρέφονται στον Κρατικό 
Προϋπολογισμό το αργότερο μέχρι 31.1.2015, με την κα¬ 
τάθεση του σχετικού ποσού σε ΔΟΥ ή στην ΤτΕ αριθμός 
λογαριασμού ΙΒΑΝ ΘΒ9001000230000000000200548 και 
θα ενημερώνουν αυθημερόν την 24η Διεύθυνση Λογα¬ 
ριασμών του Δημοσίου και τη Διεύθυνση Προϋπολογι¬ 
σμού Γ ενικής Κυβέρνησης του Γ ΛΚ. Τ α ποσά αυτά θα 
εμφανισθούν στα έσοδα του Κρατικού Προϋπολογισμού 
(ΚΑΕ 3245 «Επιστροφές χρηματοδοτήσεων για την εξό¬ 
φληση ληξιπρόθεσμων οφειλών»). 

ζ) Οι Προϊστάμενοι Οικονομικών Υπηρεσιών θα φέρουν 
ευθύνη για την τήρηση της παραπάνω διαδικασίας και 
θα λάβουν όλα τα απαραίτητα μέτρα να διασφαλίσουν 
ότι τα κεφάλαια για τη χρηματοδότηση των ληξιπρόθε¬ 
σμων υποχρεώσεων, θα χρησιμοποιηθούν αποκλειστικά 
και μόνο για το σκοπό αυτό και δεν θα διοχετευτούν 
για την εξυπηρέτηση άλλων σκοπών. 


Ε1. Κατάσταση ληξιπρόθεσμων υποχρεώσεων προς τρίτους 


α/α 

Ημερομηνία τιμολογίου ή 
άλλου παραστατικού 

Αριθμός τιμολογίου ή 
άλλου παραστατικού 

Δικαιούχος 

Ποσό οφειλής 

ΚΑΕ Προϋπ/σμου 

1 






2 






3 

Ε2. Χρηματοδοτήσεις - Πληρωμές ληξιπρόθεσμων υποχρεώσεων προς τρίτους 


Μήνας 

Ληφθείσες 

χρηματοδοτήσεις 

Πραγματοποιηθείσες πληρωμές 
από την Ε1 κατάσταση 

Ύψος ληξιπρόθεσμων υποχρε¬ 
ώσεων στο τέλος του μήνα 

.2014 




.2014 








Σύνολο 





Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Σεπτεμβρίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 


Αριθμ. 5801 (3) 

Παροχή εξουσιοδότησης υπογραφής «Με εντολή Περι¬ 
φερειάρχη» αρμοδιοτήτων της Διεύθυνσης Οικονο¬ 
μικού της Περιφέρειας Θεσσαλίας στον Προϊστάμε¬ 
νο της υπηρεσίας αυτής. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης». 

2. Τις διατάξεις του άρθ. 25,26 του Ν. 4270/2014 «Αρχές 
δημοσιονομικής διαχείρισης και εποπτείας -δημόσιο 
λογιστικό και άλλες διατάξεις. 

3. Τις διατάξεις του άρθρου 9 παρ. 3 του Ν. 2690/1999 
«Κύρωση του Κώδικα Διοικητικής Διαδικασίας». 

4. Το αριθμ. 161/2000 Π.Δ. «Μεταβίβαση στις νομαρχια¬ 
κές αυτοδιοικήσεις αρμοδιοτήτων, τοπικού ενδιαφέρο¬ 
ντος, που αφορούν την πρωτοβάθμια και δευτεροβάθμια 
εκπαίδευση». 

5. Το Π.Δ. 129/2010 (ΦΕΚ Α' 222/23-12-2010) Οργανισμός 
Οργάνωσης και Λειτουργίας της Περιφέρειας Θεσσα¬ 
λίας. 

6. Τις διατάξεις του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα». 

7. Τις αριθμ. 56 και 68/2014 αποφάσεις του πολυμελούς 
Πρωτοδικείου Λάρισας, με τις οποίες ανακηρύχθηκαν 
ο Περιφερειάρχης, οι Αντιπεριφερειάρχες και οι τακτι¬ 
κοί και αναπληρωματικοί Περιφερειακοί Σύμβουλοι της 
Περιφέρειας Θεσσαλίας, για την περίοδο από 1-9-2014 
έως 31-8-2019. 

8. Την αριθμ. 3625/15-12-2011 απόφασή μας με θέμα 
«Ασκηση καθηκόντων Προϊσταμένων Διευθύνσεων Πε¬ 
ριφέρειας Θεσσαλίας μέχρι την επιλογή νέων προϊ¬ 
σταμένων». 

9. Τον υπάρχοντα υπηρεσιακό φόρτο εργασίας και 
την επιβαλλόμενη για το λόγο αυτό ανάγκη άσκησης, 
προσωπικά, ορισμένων μόνο αρμοδιοτήτων μου. 

10. Την ανάγκη απλούστευσης των διαδικασιών για 
την ταχύτερη διεκπεραίωση των υπηρεσιακών θεμάτων, 
καλύτερη εξυπηρέτηση και διασφάλιση της αποδοτικής 
και εύρυθμης λειτουργίας της Διεύθυνσης Οικονομικού 
της Περιφέρειας Θεσσαλίας, αποφασίζουμε: 

Α. Εξουσιοδοτούμε τον Προϊστάμενο της Διεύθυνσης 
Οικονομικού της Περιφέρειας Θεσσαλίας να υπογράφει 
«Με Εντολή Περιφερειάρχη», τα κατωτέρω έγγραφα και 
αποφάσεις: 


1. Θέση στο αρχείο εγγράφων τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

2. Χορήγηση βεβαιώσεων οικονομικού χαρακτήρα. 

3. Έγκριση των αδειών των υπαλλήλων (κανονικές - 
αναρρωτικές). 

4. Διαβιβαστικά έγγραφα προς τις υπηρεσίες της Πε¬ 
ριφέρειας Θεσσαλίας και άλλους φορείς. 

5. Έγκριση συμμετοχής υπαλλήλων σε σεμινάρια. 

6. Καταστάσεις και διαβιβαστικά των δικαιολογητικών 
των πάσης φύσεως δαπανών που αποστέλλονται στην 
Υ.Δ.Ε. για έλεγχο νομιμότητας, εκκαθάριση και εντολή 
πληρωμής. 

7. Υποβολή στην αρμόδια ΔΟΥ όλων των απαιτού- 
μενων σχετικά με τις φορολογικές υποχρεώσεις της 
Περιφέρειας Θεσσαλίας. 

8. Έγγραφα για άνοιγμα νέων τραπεζικών λογαρια¬ 
σμών στην επιλεγόμενη από το Π.Σ. τράπεζα. 

9. Έγγραφα προς ΥΠΟΥΡΓΕΙΑ για κατανομές και εκτα- 
μίευση πιστώσεων. 

10. Υποβολή στοιχείων σε ΥΠΟΥΡΓΕΙΑ. 

11. Έγκριση μετακίνησης των υπαλλήλων εκτός έδρας. 

12. Υπογραφή συμβάσεων μέχρι του ποσού των 
1.500,00 ευρώ. 

13. Εισηγήσεις προς την Οικονομική Επιτροπή. 

14. Βεβαιώσεις ποσών στις ΔΟΥ. 

Παρέχουμε το δικαίωμα στο Διευθυντή της Διεύθυν¬ 
σης Οικονομικού Περιφέρειας Θεσσαλίας, όποτε έχει τη 
γνώμη πως μια αρμοδιότητα που του έχει εκχωρηθεί 
πρέπει να ασκηθεί από εμάς, για γενικότερους λόγους 
να εισηγείται την υπογραφή της σχετικής πράξης. 

Με την παρούσα, η ισχύς της οποίας άρχεται από της 
δημοσίευσή της, παύει να ισχύει κάθε προγενέστερη 
σχετική απόφαση. 

Η παρούσα απόφαση δεν προκαλεί δαπάνη σε βάρος 
του Κράτους ή του προϋπολογισμού της Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Σεπτεμβρίου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 3250 (4) 

Παροχή εξουσιοδότησης υπογραφής «Με εντολή Πε¬ 
ριφερειάρχη» στο Διευθυντή και στους Προϊσταμέ¬ 
νους Τμημάτων της Διεύθυνσης Διοίκησης της Πε¬ 
ριφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη : 

1. Τις διατάξεις των άρθρων 3,113,159, και 186 του Ν. 
3852/2010 (ΦΕΚ 87 Α') «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του άρθρου 9 του Κώδικα Διοικητικής 
Διαδικασίας (Ν. 2690/1999). 

3. Τις διατάξεις του άρθρου 7 παρ. 2 περ. β του Ν. 
3469/2006 «Εθνικό Τυπογραφείο, Εφημερίς της Κυβερ- 
νήσεως και λοιπές διατάξεις». 

4. Τις διατάξεις του άρθρου 90 παρ. 3 του Κώδικα Νο¬ 
μοθεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

5. Τις διατάξεις του Π.Δ. 129/2010 «Οργανισμός της 
Περιφέρειας Θεσσαλίας». 

6. Τις αριθμ. 56 και 68/2014 αποφάσεις του Πολυμελούς 
Πρωτοδικείου Λάρισας, με τις οποίες ανακηρύχτηκαν 
ο Περιφερειάρχης, οι Αντιπεριφερειάρχες και οι τακτι¬ 
κοί και αναπληρωματικοί Περιφερειακοί Σύμβουλοι της 
Περιφέρειας Θεσσαλίας, για την περίοδο από 1-9-2014 
έως 31-8-2019. 

7. Τον υπάρχοντα υπηρεσιακό φόρτο εργασίας και 
την επιβαλλόμενη για το λόγο αυτό ανάγκη άσκησης 
από τον Περιφερειάρχη ορισμένων μόνο αρμοδιοτήτων. 

8. Την ανάγκη απλούστευσης των διαδικασιών για 
ταχύτερη διεκπεραίωση των υπηρεσιακών θεμάτων, κα¬ 
λύτερη εξυπηρέτηση των πολιτών και διασφάλιση της 
αποδοτικής και εύρυθμης λειτουργίας της Διεύθυνσης 
Διοίκησης της Περιφέρειας Θεσσαλίας. 

9. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Θεσσαλίας, αποφασίζουμε: 

I) Εξουσιοδοτούμε τον Προϊστάμενο της Διεύθυνσης 
Διοίκησης να υπογράφει «Με εντολή Περιφερειάρχη», 
τα κατωτέρω έγγραφα και αποφάσεις αρμοδιότητας 
της υπηρεσίας: 

1. Τοποθέτηση-μετακίνηση υπαλλήλων στις οργανικές 
μονάδες της Διεύθυνσης Διοίκησης και ανάθεση καθη¬ 
κόντων σ’ αυτούς. 

2. Διαβιβαστικά έγγραφα προς το Υπηρεσιακό Συμ¬ 
βούλιο. 

3. Διαβιβαστικά έγγραφα προς τις Υγειονομικές Επι¬ 
τροπές. 

4. Διαβιβαστικά έγγραφα προς τις υπηρεσίες της Πε¬ 
ριφέρειας Θεσσαλίας και άλλους φορείς. 

5. Αυτεπάγγελτη αναζήτηση πιστοποιητικών. 

6. Αποφάσεις χορήγησης μισθολογικών κλιμακίων. 

7. Δελτία ατομικής και υπηρεσιακής κατάστασης 
υπαλλήλων. 

8. Ετήσιες καταστάσεις με τα στοιχεία υπηρεσιακής 
κατάστασης των υπαλλήλων. 

9. Ενημερωτικά έγγραφα για θέματα πειθαρχικού 
ελέγχου υπαλλήλων. 

10. Έγγραφα για σύνταξη εκθέσεων αξιολόγησης. 


11. Έγγραφα για δηλώσεις περιουσιακής κατάστασης 
των υπαλλήλων, των συζύγων και των τέκνων τους. 

12. Έγγραφα για την υποβολή δηλώσεων περιουσια¬ 
κής κατάστασης από πρόσωπα που προβλέπονται από 
ειδικές διατάξεις. 

13. Έγγραφα που αφορούν τις εκλογές αιρετών εκ¬ 
προσώπων για το Υπηρεσιακό Συμβούλιο. 

14. Παροχή στοιχείων για σύνταξη πινάκων ενόρκων 
και πραγματογνωμόνων. 

15. Απαντητικά έγγραφα που αφορούν παροχή πληρο¬ 
φοριών και στατιστικών στοιχείων σε άλλες υπηρεσίες. 

16. Έγκριση μετακίνησης υπαλλήλων της Διεύθυνσης 
εκτός έδρας για εκτέλεση υπηρεσίας. 

17. Έγκριση συμμετοχής και παρακολούθησης επιμορ¬ 
φωτικών προγραμμάτων στους υπαλλήλους της Διεύ¬ 
θυνσης Διοίκησης. 

18. Χορήγηση αδειών στους υπαλλήλους της Διεύθυν¬ 
σης Διοίκησης. 

19. Θέση στο «Αρχείο» εγγράφων, τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

II) Εξουσιοδοτούμε τους προϊσταμένους Τμημάτων 
της Διεύθυνσης Διοίκησης να υπογράφουν «Με εντολή 
Περιφερειάρχη», τα κατωτέρω έγγραφα και αποφάσεις 
αρμοδιότητας της υπηρεσίας: 

Α) Τον Προϊστάμενο του Τμήματος Προσωπικού: 

Ι.'Ολα τα έγγραφα που αφορούν υποβολή συμπληρω¬ 
ματικών δικαιολογητικών και έχουν σχέση με τον διο¬ 
ρισμό, την παραίτηση - συνταξιοδότηση και τις πάσης 
φύσεως υπηρεσιακές μεταβολές του προσωπικού της 
Περιφέρειας Θεσσαλίας 

2. Χορήγηση βεβαιώσεων και πιστοποιητικών υπηρε¬ 
σιακών μεταβολών των υπαλλήλων της Περιφέρειας 
Θεσσαλίας. 

3. Χορήγηση βεβαιώσεων περί ύπαρξης ή μη κενών 
οργανικών θέσεων. 

4. Θέση στο «Αρχείο» εγγράφων, τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

Β) Τον Προϊστάμενο του Τμήματος Συλλογικών Ορ¬ 
γάνων: 

Θέση στο «Αρχείο» εγγράφων, τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

Γ) Τον Προϊστάμενο του Τμήματος Γραμματείας: 

1. Χορήγηση της επισημείωσης (ΑΡΟδΤΙίίΕ) που προ- 
βλέπεται στα άρθρα 3 και 6 της Σύμβασης της Χάγης 
(Ν. 1497/1984), σε όλα τα διοικητικά έγγραφα που εκ- 
δίδονται από υπηρεσίες της έδρας της Περιφέρειας 
Θεσσαλίας και της Περιφερειακής Ενότητας Λάρισας. 

2. Παραλαβή πάσης φύσεως δικογράφων, δικαστικών 
αποφάσεων, κλήσεων δικαστηρίων, εξώδικων εγγρά¬ 
φων, ενδικοφανών προσφυγών, αιτήσεων θεραπείας, 
συμβάσεων ενεχυρίασης απαιτήσεων και γενικώς κάθε 
έγγραφο νομικού περιεχομένου που απευθύνεται στην 
Περιφέρεια Θεσσαλίας και υπογραφή της έκθεσης επί¬ 
δοσης των ανωτέρω εγγράφων. 

3. Θέση στο «Αρχείο» εγγράφων, τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

III) Θέματα ευρύτερης σημασίας 

Ο Διευθυντής και οι Προϊστάμενοι όλων των Τμη¬ 
μάτων της Διεύθυνσης θέματα σοβαρά και ευρύτερης 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


33049 


σημασίας δύνανται να τα φέρουν προς υπογραφή στα 
ανώτερα ιεραρχικά όργανα. 

Η ισχύς της παρούσας άρχεται από της δημοσίευσής 
της στην Εφημερίδα της Κυβερνήσεως. 

Η παρούσα απόφαση δεν προκαλεί δαπάνη σε βάρος 
του προϋπολογισμού του Κράτους ή της Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 25 Σεπτεμβρίου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

-♦- 

Αριθμ. ΣΙ 563/3.9.2014 (5) 

Έγκριση πράξης Πρύτανη περί ορισμού Αναπληρωτών 
Πρύτανη του Εθνικού και Καποδιστριακού Πανεπι¬ 
στημίου Αθηνών, μεταβίβασης σε αυτούς αρμοδι¬ 
οτήτων και καθορισμού της σειράς αναπλήρωσης 
Πρύτανη. 

ΤΟ ΣΥΜΒΟΥΛΙΟ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το Π.Δ. 85/2013 «Ιδρυση, μετονομασία, ανασυγκρό¬ 
τηση Σχολών καιΊδρυση Τμημάτων στο Εθνικό και Κα- 
ποδιστριακό Πανεπιστήμιο Αθηνών». 

2. Τις διατάξεις του Ν. 4009/2011 (Φ.Ε.Κ. 195/2011 τ. Α') 
«Δομή, λειτουργία, διασφάλιση της ποιότητας σπουδών 
και διεθνοποίηση των ανώτατων εκπαιδευτικών ιδρυ¬ 
μάτων», όπως τροποποιήθηκε με το Ν. 4076/2012 (Φ.Ε.Κ. 
159/2012 τ. Α') «Ρυθμίσεις θεμάτων Α.Ε.Ι. και άλλες διατά¬ 
ξεις» και ισχύει και ιδίως την παρ. 17 του άρθρου 8 του 
Ν. 4009/2011: «Ο πρύτανης ορίζει, για την υποβοήθηση 
του έργου του, καθηγητές πρώτης βαθμίδας ή ανα¬ 
πληρωτές καθηγητές του ιδρύματος ως αναπληρωτές 
πρύτανη, στους οποίους μεταβιβάζει συγκεκριμένες αρ¬ 
μοδιότητες του, με απόφαση του που εγκρίνεται από το 
Συμβούλιο. Με την απόφαση ορισμού των αναπληρωτών 
πρύτανη καθορίζεται η σειρά με την οποία αναπληρώ¬ 
νουν τον πρύτανη αν απουσιάζει, κωλύεται ή ελλείπει 
για οποιονδήποτε λόγο». 

3. Τις διατάξεις του άρθρου 4 του Ν. 3861/2010 (Φ.Ε.Κ. 
112 τ. Α'/2010) περί ενίσχυσης της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια». 

4. Την αριθμ. Φ.120.61/16/108983/Β2 τροποποίηση της 
αριθμ. Φ.120.61/9/11487/Β2/28- 01 -2013 διαπιστωτικής 
πράξης του Υπουργού ΠΑΙΟ περί συγκρότησης του 
Συμβουλίου του Εθνικού και Καποδιστριακού Πανεπι¬ 
στημίου Αθηνών (ΕΚΠΑ), όπως έχει τροποποιηθεί με 
τη Φ.120.61/144/201216/Β2/31 -12-2013 ομοία, σύμφωνα με 
το Νόμο 4009/2011 όπως ισχύει (ΦΕΚ 444/24.7.2014 τ. 
Υ.Ο.Δ.Δ.). 

5. Την απόφαση του Συμβουλίου του Εθνικού και Κα- 
ποδιστριακού Πανεπιστημίου Αθηνών περί διορισμού 
του Καθηγητή ©εοδώρου Φορτσάκη του Πέτρου ως 
Πρύτανη του ΕΚΠΑ με τετραετή θητεία έως 31.8.2018 
(ΦΕΚ 466/1.8.2014 τ. Υ.Ο.Δ.Δ.). 

6. Την αριθμ. Φ.120.61/32/132131/Β2 διαπιστωτική πράξη 
του Υπουργού Παιδείας και Θρησκευμάτων με την οποία 


διαπιστώνεται ο διορισμός του ανωτέρω ως Πρύτανη 
του ΕΚΠΑ. 

7. Την απόφαση του Πρύτανη του ΕΚΠΑ με την 
5η/2014-15 Πράξη αυτού (αρ. εσωτ. πρωτ. 0016/ 2.9.2014) 
περί ορισμού Αναπληρωτών Πρύτανη, μεταβίβασης σε 
αυτούς συγκεκριμένων αρμοδιοτήτων και καθορισμού 
της σειράς με την οποία θα αναπληρώνουν τον Πρύτανη 
αν απουσιάζει, κωλύεται ή ελλείπει για οιονδήποτε λόγο. 

8. Το γεγονός ότι από την πράξη του Πρύτανη δεν 
προκαλείται δαπάνη σε βάρος του κρατικού προϋπο¬ 
λογισμού ή του προϋπολογισμού του Πανεπιστημίου. 

9. Την απόφασή του που έλαβε το Συμβούλιο του 
Εθνικού και Καποδιστριακού Πανεπιστημίου Αθηνών 
στις 2 Σεπτεμβρίου 2014 (αριθμ. ΣΙ 563/3.9.2014, ΑΔΑ: 
71ΘΛ46ΨΖ2Ν-ΠΓΚ) με την οποία: 

εγκρίνει την απόφαση του Πρύτανη του ΕΚΠΑ όπως 
αυτή περιγράφεται στην 5η/2014-15 Πράξη αυτού περί 
ορισμού Αναπληρωτών Πρύτανη, μεταβίβασης σε αυτούς 
συγκεκριμένων αρμοδιοτήτων και καθορισμού της σειράς 
με την οποία θα αναπληρώνουν τον Πρύτανη αν απουσι¬ 
άζει, κωλύεται ή ελλείπει για οιονδήποτε λόγο ως εξής: 

I) ορίζονται οι εξής πέντε (5) Αναπληρωτές Πρύτανη: 

α) Κωνσταντίνος Μπουραζέλης του Νικολάου, με ΑΔΤ 

ΑΕ 088084, Καθηγητής του Τμήματος Ιστορίας και Αρ¬ 
χαιολογίας της Φιλοσοφικής Σχολής ως Αναπληρωτής 
Πρύτανη Ακαδημαϊκών Υποθέσεων και Διεθνών Σχέ¬ 
σεων, 

β) Αντώνιος Καλοκαιρινός του Κωνσταντίνου, με ΑΔΤ 
ΑΕ 096125, Καθηγητής του Τμήματος Χημείας της Σχο¬ 
λής Θετικών Επιστημών ως Αναπληρωτής Πρύτανη Ποι¬ 
ότητας της Πανεπιστημιακής Ζωής, 

γ) Γεώργιος Πολυμενέας του Ευαγγέλου, με ΑΔΤ Τ 
196764, Καθηγητής του Τμήματος Ιατρικής της Σχολής 
Επιστημών Υγείας ως Αναπληρωτής Πρύτανη Φοιτητι¬ 
κής Μέριμνας, 

δ) Νικόλαος Μυλωνάς του Θεοδώρου, με ΑΔΤ ΑΚ 
088810, Καθηγητής του Τμήματος Οικονομικών Επιστη¬ 
μών της Σχολής Οικονομικών και Πολιτικών Επιστημών 
ως Αναπληρωτής Πρύτανη Οικονομικών Υποθέσεων, 

ε) Γεώργιος Ζωγράφος του Κωνσταντίνου, με ΑΔΤ: Σ 
146469, Καθηγητής του Τμήματος Ιατρικής της Σχολής 
Επιστημών Υγείας ως Αναπληρωτής Πρύτανη Εποπτείας 
και Αναδιοργάνωσης της «Ευγενίδειον Θεραπευτήριον η 
Αγία Τριάς ΑΈ.» και του Κληροδοτήματος «Νοσοκομείο 
Κ. Τσαγκάρη Α.Ε.», 

II) ανατίθενται σε αυτούς αποκλειστικά οι παρακάτω 
αρμοδιότητες συντρεχόντως με τον Πρύτανη: 

ί) Στον Αναπληρωτή Πρύτανη Ακαδημαϊκών Υποθέ¬ 
σεων και Διεθνών Σχέσεων Καθηγητή Κωνσταντίνο 
Μπουραζέλη αρμοδιότητες για θέματα: 

1. Εποπτείας της εύρυθμης λειτουργίας των Ακαδη¬ 
μαϊκών Μονάδων και αντιμετώπισης όλων των θεμάτων 
που αφορούν στο Ακαδημαϊκό Προσωπικό. 

2. Αξιολόγησης των δομών του Ε.Κ.Π.Α., μελέτη και 
ευθύνη εισήγησης στα αρμόδια όργανα ως προς την 
επαναξιολόγηση και αναμόρφωση των Προγραμμάτων 
Σπουδών του Ιδρύματος. 

3. Παρακολούθησης της λειτουργίας της Μονάδας 
Διασφάλισης Ποιότητας (ΜΟΔΙΠ). 

4. Εποπτείας των Διεθνών Σχέσεων και των δραστη¬ 
ριοτήτων ΕΓαεπιυε. 

5. Εποπτείας της εύρυθμης λειτουργίας των Βιβλιο¬ 
θηκών. 

6. Εποπτείας των πάσης (ρύσεως πανεπιστημιακών 
εκδόσεων. 

ϋ) Στον Αναπληρωτή Πρύτανη Ποιότητας της Πανε¬ 
πιστημιακής Ζωής, Καθηγητή Αντώνιο Καλοκαιρινό αρ¬ 
μοδιότητες για θέματα: 

1. Εποπτείας της οργάνωσης και λειτουργίας του έρ¬ 
γου των Τεχνικών Υπηρεσιών του Ιδρύματος. 

2. Εποπτείας των ζητημάτων φύλαξης, ασφάλειας, πυ¬ 
ρασφάλειας και καθαριότητας των πανεπιστημιακών 
χώρων και των θεμάτων διοικητικής υποστήριξης των 
εν λόγω υπηρεσιών. 

ιϋ) Στον Αναπληρωτή Πρύτανη Φοιτητικής Μέριμνας, 
Καθηγητή Γεώργιο Πολυμενέα αρμοδιότητες για θέ¬ 
ματα: 

1. Φοιτητικής μέριμνας και ιδίως τη λειτουργία της 
Πανεπιστημιακής Λέσχης, τη στέγαση και τη σίτιση. 

2. Εποπτείας της λειτουργίας των Διδασκαλείων του 
Εθνικού και Καποδιστριακού Πανεπιστημίου Αθηνών. 

3. Του Συνηγόρου του Φοιτητή καθώς και των Φοιτη¬ 
τικών Εστιών. 

ίν) Στον Αναπληρωτή Πρύτανη Οικονομικών Υποθέ¬ 
σεων Καθηγητή Νικόλαο Μυλωνά αρμοδιότητες για: 

1. Θέματα που αφορούν στον Τακτικό Προϋπολογισμό, 
καθώς και στον σχετικό Απολογισμό και Ισολογισμό 
του Ιδρύματος. 

2. Θέματα που αφορούν στον Προϋπολογισμό Δημο¬ 
σίων Επενδύσεων και Απολογισμό αυτού. 

3. Προκηρύξεις και διακηρύξεις για την εκτέλεση έρ¬ 
γων, προμηθειών και την παροχή υπηρεσιών προς το 
Ίδρυμα, εφ’ όσον αυτή δεν έχει μεταβιβαστεί σε άλλα 
Όργανα. Την υπογραφή πάσης φύσεως συμβάσεων, μέ¬ 
χρι ποσού 20.000,00 € κατά σύμβαση, εφόσον δεν έχει 
μεταβιβαστεί σε άλλα Όργανα. 


4. Αναπλήρωση του Πρύτανη, κατά περίπτωση, στην 
Επιτροπή Ερευνών του Εθνικού και Καποδιστριακού Πα¬ 
νεπιστημίου Αθηνών, εκπροσώπηση του Ιδρύματος στη 
σύναψη οποιωνδήποτε συμβάσεων χρηματοδότησης 
με τρίτους για την εκτέλεση έργων και δραστηριοτή¬ 
των του Ειδικού Λογαριασμού μέχρι ποσού 20.000,00€, 
εφόσον δεν έχει μεταβιβαστεί σε άλλα Όργανα της 
Επιτροπής Ερευνών. 

5. Θέματα που αφορούν στην Περιουσία του Ιδρύμα¬ 
τος, σε δωρεές και Κληροδοτήματα προς το Εθνικό και 
Καποδιστριακό Πανεπιστήμιο Αθηνών, καθώς και στην 
Εταιρεία Αξιοποιήσεως και Διαχειρίσεως της Περιου¬ 
σίας του Εθνικού και Καποδιστριακού Πανεπιστημίου 
Αθηνών. 

ν) Στον Αναπληρωτή Πρύτανη Εποπτείας και Αναδιορ¬ 
γάνωσης της «Ευγενίδειον Θεραπευτήριον η Αγία Τριάς 
Α.Ε.» και του Κληροδοτήματος «Νοσοκομείο Κ. Τσαγκά¬ 
ρη Α.Ε.», Καθηγητή Γεώργιο Ζωγράφο αρμοδιότητες 
για θέματα υγείας ως και διοικητικής αναβάθμισης και 
εκσυγχρονισμού των προσφερομένων υπηρεσιών των 
ανωτέρω Α.Ε. 

III) Ο Πρύτανης δύναται να αναπληρώνεται όταν ο 
ίδιος απουσιάζει, κωλύεται ή ελλείπει για οιονδήποτε 
λόγο από τους Αναπληρωτές του κατά σειρά ως εξής: 

1) Καθηγητή Κωνσταντίνο Μπουραζέλη 

2) Καθηγητή Αντώνιο Καλοκαιρινό 

3) Καθηγητή Γεώργιο Πολυμενέα 

4) Καθηγητή Νικόλαο Μυλωνά 

5) Καθηγητή Γ εώργιο Ζωγράφο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Συμβουλίου 
ΔΗΜΗΤΡΙΟΣ ΜΠΕΡΤΣΙΜΑΣ 

